[{"text_idx": "#000000", "text": "Matene de la 18-a de majo,lernantoj, vestitaj per siaj etnaj vestaj\u0302oj, eniras en klasc\u0302ambron kaj ekpraktikis tradician tibetan kaligrafion en klasc\u0302ambro de la Dua Elementa Lernejo de la urbo Nyingchi en Xizang de C\u0302inio. Krom kaligrafio,lernantoj en tiu lernejo ankau\u0306 lernas la tibetan lingvon, dancojn kaj tradician muzikon de la regiono."}, {"text_idx": "#000001", "text": "Instruisto instruas kaligrafion en Lasao."}, {"text_idx": "#000002", "text": "La progreso de infrastrukturo en Xizang dum la lastaj jardekoj estas okulfrapa, kaj per lagrandrapida trajno Fuxing eblas atingila urbonLasao post nur tri horoj kaj kvardek minutoj -- vojag\u0302o sufic\u0302e rapida por ebligi viziton, en la sama tago, al la PekinaEksperimenta Mezlernejo, kiu ricevis registaran investon je 250 milionoj da juanoj. Helpe de la urbo Pekino -- kiu havas ric\u0302ajn edukajn rimedojn -- la lernejo estigis Pekin-Xizang-anAltkvalitanPlatformonpri Longdistanca Edukado, per kiu ambau\u0306 urboj inters\u0302ang\u0302as per retaj kursoj, studentaj vizitoj, inter aliaj kunlaboroj. Ankau\u0306 en tiu lernejo studentoj lernas kaligrafion, muzikon kaj aliajn kulturajn tradiciojn de Xizang."}, {"text_idx": "#000003", "text": "Plejparto el tiuj studentoj sekvos karieron nerilatan al la tradiciaxizang-a kulturo, sed ili c\u0302iuj, pro propra sperto en lernejo, certe aprezos g\u0302in g\u0302is la fino de siaj vivoj. Por tiuj, kiuj emas labori pri la tradicia kulturo, tamen, karieroportunoj abundas: unuflanke, la disvolvig\u0302o de turismo en la regiono kreas postenojn por artistoj kaj kreskigas la vendojn de tradiciaj manartaj\u0302oj. Aliflanke, kreskas la nombro de homoj, kiuj profesie sin dedic\u0302as al konservado kaj studado de kulturaj heredaj\u0302oj."}, {"text_idx": "#000004", "text": "Antikvaj manuskriptoj konservataj en Xizang-a Universitato"}, {"text_idx": "#000005", "text": "Bona ekzemplo estas la biblioteko de Xizang-a Universitato, kie estas konservataj pli ol 800 mil libroj kaj altvaloraj kolektoj de raraj verkoj, interalie la manuskriptoj de Phuri, elfositaj en la vilag\u0302o Phuri en la urbo Shigatse. Alvenintaj en la universitato en malbona stato, ili nuntempe estas restau\u0306rataj kaj ankau\u0306 ciferecigitaj, por faciligi aliron al ili. Parto de la manuskriptoj ankau\u0306 estis publikigitaj kiel libroj."}, {"text_idx": "#000006", "text": "Multaj antikvaj manuskriptoj en Xizang estas trelonghistoriaj, verkitaj permane, kaj travivis jarcentojn en sufic\u0302e bona stato sen ricevi la zorgojn, kiujn ili ricevas nuntempe. Unu kialo de tio estas la fakto, kexizang-a papero estas farita el loka planto nomitaStellera c\u0302amaejasma, iomete toksa,kaj insektoj ne mang\u0302as g\u0302in. La tuta procezo de farado de xizang-a papero estas protektata kiel nemateria heredaj\u0302o de Xizang, kaj el tiu papero oni faras plurajn tipajn manartaj\u0302ojn de la regiono, kiel ekzemple lanternoj kaj Thangka-oj."}, {"text_idx": "#000007", "text": "Ankau\u0306 farado de incenso spertas grandan progreson: farata el pli ol 30 specoj de medicinaj herboj el tibetaaltebenaj\u0302o, la malsamspecaj incensoj estas uzataj ne nur en temploj, sed ankau\u0306 por aliaj uzoj kiel ekzemple forpeli insektojn au\u0306 plibonigi la sonkvaliton."}, {"text_idx": "#000008", "text": "Xizang-aj herboj estas ankau\u0306 uzataj en la tradicia medicino, kiu havas unikajn trajtojn. En 2018, la Banmetodo de Xizang-a Tradicia Medicino estis enlistigita kiel nemateria heredaj\u0302o de UNESKO. La historio dexizang-a medicino montras, ke lau\u0306longe de historio okazis gravaj inters\u0302ang\u0302oj kun kuracistoj el aliaj partoj de C\u0302inio, kiuj kontribuis por la progreso de loka medicino. Xizang-a Hospitalo pri Xizang-a Medicino estas unuaklasa hospitalo, kie okazas ne nur kuracado de pacientoj, sed ankau\u0306 esploroj, instruado, preventaj agadoj kaj produktado de kuraciloj."}, {"text_idx": "#000009", "text": "Bankuvo por bano lau\u0306 tradicia tibeta medicino"}, {"text_idx": "#000010", "text": "Sed medicino ne estas la nura punkto de historiaj inters\u0302ang\u0302oj inter Xizang kaj aliaj partoj de C\u0302inio: aparte fama en Xizang estas la rakonto pri la geedzig\u0302o, meze de la sepa jarcento, inter la reg\u0302o Songtsen Gampo, la 33-a gvidanto de la regno, kaj la princino Wencheng de Tang-dinastio (618-907), kio farig\u0302is opero prezentata en Lasao en subc\u0302iela teatrejo. La spektaklo ne nur rakontas tiun faman epizodon de la historio de la regiono, sed ankau\u0306 estas bona ekzemplo, kiel la tradicia kulturo povas esti ne nur heredata, sed ankau\u0306 adaptig\u0302i al novaj teknikoj kaj postuloj de nuntempa publiko."}, {"text_idx": "#000011", "text": "La vojag\u0302o de princino Wencheng el Chang'an (nuna Xi'an), c\u0302efurbo de Tang-dinastio, g\u0302is Lasao, dau\u0306ris preskau\u0306 tri jarojn, kaj aliaj tri jaroj estis necesaj por la konstruado de la templo Jokhang, kie statuo de Budho transportita el Chang'an kune kun la princino trovig\u0302as g\u0302is nun. Budhanoj el pluraj lokoj pilgrimas al Lasao por viziti tiun templon, ekde la jaro 2000 enlistigita kiel monda kultura heredaj\u0302o de UNESKO."}, {"text_idx": "#000012", "text": "Statuo de leono kaj detaloj de tegmento de la templo Jokhang"}, {"text_idx": "#000013", "text": "Lau\u0306 rakonto, princino Wencheng kunportis al Xizang novajn teknikojn pri medicino kaj agrikulturo, kaj s\u0302ajne ankau\u0306 influis arkitekturon kaj artojn en Xizang. Kulturaj inters\u0302ang\u0302oj kun Tang-dinastio plifortig\u0302is, alproksimig\u0302ante la popolojn de la du flankoj. Kvankam tradicia arkitekturo de Xizang havas unikajn trajtojn kaj uzas lokajn materialojn, tamen en antikvaj palacoj kaj temploj de Xizang eblas facile konstati elementojn troveblajn en aliaj partoj de C\u0302inio. C\u0302u influo de princino Wencheng? Ne nurinters\u0302ang\u0302oj kun aliaj partoj de C\u0302inio komencig\u0302is en s\u0302ia epoko, sed dau\u0306ras g\u0302is nun."}, {"text_idx": "#000014", "text": "En parkoj kaj ec\u0302 surstrate ordinaraj homoj amuzig\u0302as per dancado de tradiciajtibetaj dancoj au\u0306 ludado de tradicia muziko de Xizang. Cetere multaj homoj en Xizang dau\u0306re uzas tradiciajn etnajn vestaj\u0302ojn en la c\u0302iutaga vivo, c\u0302ar ili estas tre konvenaj por la c\u0302iutaga vivo en la unika klimato de la regiono,kajbone protektas homojn kaj kontrau\u0306 la forta suno, kaj kontrau\u0306 la malvarma vento."}, {"text_idx": "#000015", "text": "En antikveco, servutuloj en Xizang devis obei siajn mastrojn kaj ne povis propravole sin dedic\u0302i al kulturaj aktivaj\u0302oj. Post la paca liberigo de Xizang en 1951, servuta sistemo estis abolita, lernejoj estis konstruitaj por eduki homojn kaj kulturo farig\u0302is alirebla al c\u0302iuj. La rezulto nun estas okulfrapa:xizang-a kulturo estas pli vigla ol antau\u0306e."}, {"text_idx": "#000016", "text": "Verkis kaj fotis: Rafael Henrique Zerbetto"}]